ช่วยที She ติดเกาะ?

ช่วยที She ติดเกาะ? () เป็นซีรีส์มังงะญี่ปุ่น เขียนเรื่องโดยเค็นตาโร โอกาโมโตะ วาดภาพโดยริริ ซางาระ  เริ่มลงตีพิมพ์ในนิตยสารยังจัมป์รายสัปดาห์ นิตยสารการ์ตูนเซเน็งของสำนักพิมพ์โคดันชะ ตั้งแต่เดือนมกราคม พ.ศ. 2560 ถึงมีนาคม พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 10 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ  ซีรีส์อนิเมะโทรทัศน์ดัดแปลงผลิตโดยสตูดิโอ Ezo'la ออกอากาศระหว่างกรกฎาคมถึงเดือนกันยายน พ.ศ. 2562

เรื่องย่อ 
เด็กสาวสี่คนที่กำลังสนุกกับชีวิตในโรงเรียนกลับประสบกับชีวิตที่พลิกผันอย่างไม่คาดฝันเมื่อพวกเธอติดอยู่บนเกาะร้าง โชคดีที่โอนิชิมะ โฮมาเระเคยมีประสบการณ์การเอาชีวิตรอดในป่ามาก่อนจึงได้สอนเด็กสาวคนอื่นถึงวิธีการใช้ชีวิตในสถานการณ์ที่ต้องติดเกาะ

ตัวละคร 
 

เด็กนักเรียนสาวผู้เคร่งขรึม เคยฝึกฝนการเอาชีวิตรอดกับพ่อตั้งแต่เด็ก ๆ มีความรู้การเอาชีวิตรอดในสภาวะวิกฤตเป็นอย่างดี ด้วยเหตุนี้โฮมาเระจึงรับหน้าที่เป็นผู้นำของกลุ่มเด็กสาวและสอนวิธีเอาชีวิตรอดบนเกาะให้พวกเธอ

เด็กสาวนักกีฬาผู้ร่าเริง เป็นสมาชิกของชมรมบาสเกตบอลและกรีฑา อาสึกะมีร่างกายที่แข็งแรงที่สุดในกลุ่มเด็กสาว มักไปล่าสัตว์และตกปลากับโฮมาเระ

เด็กสาวผู้ขี้อายและฉลาดซึ่งสอบได้ที่หนึ่งของชั้นปี ชอบอ่านไลต์โนเวลและอยากจะเป็นนักเขียนไลต์โนเวลแนวยาโออิในอนาคต โฮมาเระกล่าวว่าความเฉลียวฉลาดและความสามารถในการปรับตัวของมุทสึทำให้เธอเหมาะสมในการเอาชีวิตรอดในถิ่นทุรกันดารมากที่สุด เธอรับหน้าที่ทำอาหารในกลุ่มเด็กสาว

เด็กสาวผู้ร่ำรวยและเอาแต่ใจ ชิออนเป็นคนที่คล่องแคล่วที่สุดในกลุ่มเด็กสาวและมีทักษะด้านงานฝีมือ การกระทำหลายอย่างของกลุ่มเด็กสาวได้รับอิทธิพลมาจากความต้องการแบบเด็ก ๆ ของชิออน เธอมีสุนัขที่บ้านที่อาร์โนลด์และงานอดิเรกที่บ้านคือเล่นเปียโน

พ่อของโฮมาเระ ผู้สอนโฮมาเระเกี่ยวกับการเอาชีวิตรอด เขาออกตามหาเพื่อจะช่วยเหลือโฮมาเระและเพื่อน ๆ หลังทราบข่าวเครื่องบินตก

นักเรียนหญิงผู้รอดชีวิตจากอุบัติเหตุเครื่องบินตกเช่นกัน แต่เธอถูกแยกจากกลุ่มของโฮมาเระและเพื่อนเพราะเธอไปอยู่ที่อีกด้านหนึ่งของเกาะ

นักเรียนชายผู้รอดชีวิตจากอุบัติเหตุเครื่องบินตกเช่นกัน เขาอยู่ที่อีกด้านหนึ่งของเกาะด้วยกันกับรุย

รูปแบบต่างๆ

มังงะ 
ช่วยที She ติดเกาะ? เขียนเรื่องโดยเค็นตาโร โอกาโมโตะ วาดภาพโดยริริ ซางาระ ตีพิมพ์ในนิตยสารยังจัมป์รายสัปดาห์ของสำนักพิมพ์โคดันฉะ ตั้งแต่วันที่ 7 มกราคม พ.ศ. 2560 ถึง 7 มีนาคม พ.ศ. 2565 สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 10 เล่มตั้งแต่วันที่ 4 สิงหาคม พ.ศ. 2560 ถึง 6 เมษายน พ.ศ. 2565 

ซีรีส์มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ตีพิมพ์เป็นหนังสือมังงะรวมเล่มตั้งแต่วันที่ 26 กันยายน พ.ศ. 2561 ถึง 17 พฤษภาคม พ.ศ. 2566

หนังสือมังงะ

อนิเมะ 
มีการประกาศดัดแปลงการ์ตูนช่วยที She ติดเกาะ? ในรูปแบบอนิเมะโทรทัศน์ ในนิตยสารยังแมกกาซีนรายสัปดาห์ฉบับที่ 14 เมื่อวันที่ 4 มีนาคม พ.ศ. 2562 อนิเมะโทรทัศน์ผลิตโดยสตูดิโอ Ezo'la กำกับโดยโนบูโยชิ นางายามะ เขียนบทโดยโทโกะ มาจิดะ ออกแบบตัวละครโดยจุนโนซูเกะ นิชิโอะ รับผิดชอบดนตรีประกอบโดยอากิยูกิ ทาเตยามะ  อนิเมะเริ่มออกอากาศตั้งแต่วันที่ 2 กรกฎาคม ถึงวันที่ 17 กันยายน พ.ศ. 2562 ทางช่อง Tokyo MX, MBS, และ BS-NTV  อนิเมะมีความยาว 15 นาทีต่อตอน M.A.O, ฮิโยริ โคโนะ, คิโยโนะ ยาซูโนะ และอาซูมิ วากิร้องเพลงเปิดชื่อเพลงว่า "โคโกะ วะ โดโกะ" () และยาซูโนะร้องเพลงปิดชื่อเพลงว่า "อิกิรุ" ()

รายชื่อตอน

หมายเหตุ

อ้างอิง

แหล่งข้อมูลอื่น 
 เว็บไซต์ทางการของหนังสือการ์ตูน 
 เว็บไซต์ทางการของอนิเมะ 
 อนิเมะ ช่วยที She ติดเกาะ? ที่ปีลีปีลี
 

การ์ตูนญี่ปุ่น
การ์ตูนญี่ปุ่นแนวเซเน็ง
มังงะที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2562
Ezo'la
วิบูลย์กิจ